stanford-oval/wikipedia huggingface dataset:
Punatukkainen Lilli
Näyttelijät

| 0 | 1 | 2 |
| --- | --- | --- |
|   Jean Harlow   | … |   Lillian "Lil"/"Red" Andrews Legendre   |
|   Chester Morris   | … |   William "Bill"/"Willie" Legendre Junior   |
|   Lewis Stone   | … |   William "Will" Legendre Senior   |
|   Leila Hyams   | … |   Irene "Rene" Legendre   |
|   Una Merkel   | … |   Sally   |
|   Henry Stephenson   | … |   Charles B. "Charlie"/"C. B." Gaerste   |
|   May Robson   | … |   Jane-täti   |
|   Charles Boyer   | … |   Autonkuljettaja Albert   |
|   Harvey Clark   | … |   Fred-setä   |
Aiheesta muualla

Red-Headed Woman (1932). Turner Classic Movies – TCM. Arkistoitu 3.3.2011. (englanniksi)
Ahonen, Marko: Punatukkainen Lilli. Savon Sanomat.  25.7.2008. Arkistoitu 29.4.2013.
Jean Harlow elokuvan trailerissa.
Najah Salam

Najah Salam
Najah Salam (arab. نجاح سلام‎, Najāḥ Salām; 13. maaliskuuta 1931 – 28. syyskuuta 2023) oli libanonilainen laulaja ja näyttelijä.
Salam tuli 1950-luvulla suosituksi laulajana Lähi-idässä ja etenkin Suezin kriisin aikana Egyptissä. Hän puolusti lauluissaan panarabismin aatetta. Hän saikin Gamal Abdel Nasserilta kunnianosoituksena Egyptin kansalaisuuden. Salam esiintyi näyttelijänä useissa arabiankielisissä elokuvissa 1950–1960-luvuilla. Hän sai kunnianosoituksen Libanonin presidentti Michel Aounilta Radio Lebanonin 80-vuotisjuhlassa. Salam oli naimisissa libanonilaisen koomikko Mohammed Salmanin (k. 1997) kanssa. Hänellä oli kaksi tytärtä.
Aiheesta muualla

Najah Salam Internet Movie Databasessa. (englanniksi)
Rede Tupi

| Rede Tupi |
| --- | --- |
 Logo (1979–1980)
Lähetykset alkoivat:  18. syyskuuta 1950
Lähetykset loppuivat:  18. heinäkuuta 1980
Omistaja:  Diários Associados
Kuvaformaatti:  576i SDTV CCIR M, PAL-M
Maa:   Brasilia
Infobox OKNimi-testi OK: 
Rede Tupi oli brasilialainen, latinalaisen Amerikan ensimmäinen säännöllistä ohjelmaa lähettänyt televisiokanava. Kanavan pääasemat sijaitsivat São Paulossa ja Rio de Janeirossa. Tupin jättämä vaikutus alueensa televisiokulttuuriin on merkittävä: esimerkiksi sen vuonna 1951 esittämää ohjelmaa Sua vida me pertence pidetään ensimmäisenä telenovelana.
Kanavaa vaivasi jatkuvat talousongelmat 1960-luvun lopulta eteenpäin sekä kehnon hallinnon että kilpailun kiristymisen (esimerkiksi Rede Globon) takia. Vuonna 1980 Brasiliaa vielä silloin johtanut sotilashallinto ei suostunut uusimaan pahoin velkaantuneen Tupin lähetyslupaa, joten kanava joutui lopettamaan toimintansa.
Riikka Pynnönen

| Riikka Pynnönen> Henkilötiedot |
| --- | --- |
Syntynyt: 29. toukokuuta 1979 (ikä 45)
Kansalaisuus:   Suomi
Pyöräilijä
Laji:  maatiepyöräily
Rooli:  ajaja
Riikka Pynnönen (s. 29. toukokuuta 1979)  on suomalainen uransa lopettanut maantiepyöräilijä.
Pynnönen saavutti pronssia maantieajon SM-kilpailuissa vuosina 2011 ja 2013.
Raitasuomuaratti

| Raitasuomuaratti |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Suomuaratit Pyrrhura
Laji::  leucotis
Kaksiosainen nimi
 Pyrrhura leucotis  (Kuhl), 1820 
Katso myös
   Raitasuomuaratti Wikispeciesissä   Raitasuomuaratti Commonsissa 
Infobox OKNimi-testi OKIUCN-testi OK: 
Raitasuomuaratti (Pyrrhura leucotis) on eteläamerikkalainen papukaija. Kaksi alalajia elää Venezuelassa ja yksi Itä-Brasiliassa Bahiasta São Pauloon ulottuvalla alueella. Sen holotyypin kuvaili Heinrich Kuhl Brasiliasta 1820.
Raitasuohaukka

| Raitasuohaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Circinae
Suku::  Suohaukat Circus
Laji::  cinereus
Kaksiosainen nimi
 Circus cinereus  (Louis Jean Pierre Vieillot, 1816) 
Katso myös
   Raitasuohaukka Wikispeciesissä   Raitasuohaukka Commonsissa 
Infobox OKNimi-testi OKIUCN-testi OK: 
Raitasuohaukka (Circus cinereus) on haukkojen heimon petolintu. Sitä tavataan Argentiinassa, Boliviassa, Brasiliassa, Chilessa, Kolumbiassa, Ecuadorissa, Falklandin saarilla, Paraguayssa, Perussa ja Uruguayssa.
Sitä tavataan hyvin laajalla alueella. Vaikka sen populaatio on pienenemässä elinalueiden tuhoutumisen, ampumisten, kosteikkojen kuivattamisen ja tuhohyönteismyrkkyjen liiallisen käytön vuoksi, se on kuitenkin elinvoimainen.
Sen elinpiiriä ovat ensisijaisesti lauhkean vyöhykkeen heinäarot, mutta myös  subtrooppiset ja trooppiset viljellyt alueet (ei pesintää), entiset metsät, ylävät heinäarot, pensastot ja erilaiset suotyypit aina 4 500 metrin korkeuteen.
Realtek

| Realtek |
| --- | --- |
ISIN:  TW0002379005
Perustettu:  1987
Toimiala:  puolijohdeteollisuus
Kotisivu:  www.realtek.com
Infobox OKVirheellinen NIMI-arvo: 
Realtek Semiconductorin pääkonttori.
Realtek Semiconductor Corp. (kiina: 瑞昱 半导体 股份有限公司) on taiwanilainen äänipiireihin ja äänentoistolaitteisiin keskittynyt yhtiö. Se perustettiin lokakuussa 1987 ja on sittemmin pörssinoteerattu Taiwanin pörssissä vuonna 1998. Realtek työllisti 31. maaliskuuta 2019 vajaat 4 800 henkilöä, joista yli 4 200 työskenteli tutkimus- ja kehittämisosastoilla.
Aiheesta muualla

Kuvia tai muita tiedostoja aiheesta Realtek Wikimedia Commonsissa
Niskajäykkyys

Niskajäykkyys eli meningismi on neurologisessa tutkimuksessa tavattava oire, joka johtuu aivokalvojen ärsytyksestä.
Kuvaus

Niskajäykkyys on oire, jolla tarkoitetaan niskalihasten jäykkyyttä eteenpäin, leukaa kohti rintaa taivutettaessa. Pään sivukierrot saattavat tässä tilanteessa olla normaalitkin. Oireen aiheuttaa aivokalvoihin (meningeihin) kohdistuva venytys eteentaivutuksen yhteydessä, jolloin eri syistä ärtyneet aivokalvot laukaisevat suojarefleksin, joka jäykistää niskalihakset estäen eteentaivutusta.
Aiheuttajat ja merkitys

Oireen merkitys tulee suhteuttaa tutkimuksessa havaittuihin muihin oireisiin ja yleisvointiin. Meningismiä aiheuttavat aivokalvon tulehdukset eli meningiitit, jotka voivat olla viruksen tai bakteerin aiheuttama. Tällöin tulehdusreaktio ärsyttää aivokalvoja. Toinen keskeinen meningismin syy on lukinkalvon alainen verenvuoto eli SAV, jolloin veren hajoamistuotteet toimivat ärsykkeenä. Meningismi on harvinainen SAV:n ensioire.
Niskajäykkyys on oire, jonka taustalla saattaa olla  välitöntä hoitoa vaativia äkillisiä ja hengenvaarallisia sairauksia.
Naisten jalkapallo

.Naisten jalkapallo on jalkapalloa naisten pelaamana.
Naisten jalkapallon historia

Ensimmäinen virallinen naisjoukkueiden välinen jalkapallo-ottelu pelattiin vuonna 1895. Siinä kohtasivat Pohjois- ja Etelä-Englannin joukkueet, ja ottelun voitti pohjoinen lukemin 7–1. Ensimmäistä kansainvälistä ottelua saatiin odottaa vuoteen 1920 saakka. Tuolloin vastakkain pelasivat englantilainen Dick Kerr's Ladies ja ranskalainen A French XI. Englantilaisjoukkue voitti ottelun maalein 2–0 25 000 katsojan edessä. Vielä myöhemmin samana vuonna pelattiin ottelu, jota oli katsomassa 53 000 katsojaa. Tämä oli siihen mennessä suurin katsojamäärä, joka oli koskaan seurannut naisjoukkueiden välistä ottelua. Vuonna 1921 Englannin jalkapalloliitto FA kielsi jalkapallon naisilta, sillä liiton mielestä laji ei sopinut heille. Naiset perustivat oman liittonsa vuonna 1969. Peli alkoi kehittyä jälleen 1970-luvun vaihteessa ja vuonna 1972 pelattiin ensimmäinen virallinen naisten maaottelu. Ottelussa Englanti voitti Skotlannin 3–2. Englannissa alettiin pelata kansallista sarjaa vuonna 1991.
Maanosien sisäisistä mestaruuskilpailuista vanhimmat ovat EM-kilpailut, joita on pelattu epävirallisesti vuodesta 1984 ja virallisesti vuodesta 1991 lähtien. MM-kilpailuja on järjestetty vuodesta 1991 lähtien. Turnauksen historian menestyneimpiä joukkueita ovat Yhdysvallat ja Saksa kahdella mestaruudellaan. Turnaus järjestetään neljän vuoden välein ja seuraavat kilpailut pelataan Australiassa ja Uudessa-Seelannissa vuonna 2023. Olympialaisten ohjelmaan naisten turnaus tuli vuonna 1996, ja se on ollut mukana kaikissa kisoissa siitä lähtien. Ensimmäisen olympiaturnauksen voitti Yhdysvallat. Suomi osallistui arvokisoihin ensimmäisen kerran EM-kisoissa Englannissa vuonna 2005, jolloin yllettiin peräti välierään saakka. Suomessa naisten kilpailutoiminta alkoi vuonna 1971 Mimmiliiga-nimellä ja ensimmäinen maajoukkue kasattiin vuonna 1973. Nykyinen Suomen naisten maajoukkue kantaa Helmarit-lempinimeä.
Seurajoukkueiden kilpailuista ehkä merkittävin on Mestarien liiga, jota on pelattu vuodesta 2001 lähtien. Menestyneimpiä ovat saksalaiset joukkueet, sillä yhdeksän kauden jälkeen vain kolme voittoa on mennyt muualle kuin Saksaan.
Aiheesta muualla

Kuvia tai muita tiedostoja aiheesta Naisten jalkapallo Wikimedia Commonsissa
British Ladies Football Clubin, brittiläisen naisjalkapalloseuran joukkue vuodelta 1895.
Rambervillers

| Rambervillers |
| --- | --- |
 Sainte-Libairen kirkko
 vaakuna
 Rambervillers
 Koordinaatit: 48°20′48″N, 6°38′08″E 
Valtio:  Ranska
Alue:  Grand Est
Departementti:  Vosges
Arrondissementti:  Épinal
Pinta-ala:  
 – Kokonaispinta-ala:  20,6 km²
Väkiluku (2019):  5 096 
 – Väestötiheys:  246 as./km²
Kunnan numero:  88367
 
 Kunnan kotisivut 
Infobox OKVirheellinen NIMI-arvo: 
Rambervillers on kunta Koillis-Ranskassa Vosgesin departementissa Grand Estin alueella. Se sijaitsee Mortagnejoen varrella, noin 27 kilometriä Épinalin kaupungista koilliseen.
Historia

1200-luvulla Rambervillers oli Metzin piispoista riippuvainen kaupunki. Metzin piispa Jacques de Lorraine pystytti 1200-luvulla kaupungin ympärille muurin, jossa oli 24 puolustustornia. Torneista on yhä osa jäljellä. Vuonna 1552 Henrik II:n valtakaudella kaupunki tuli ranskalaisten hallintaan, palasi saksalaisen keisarikunnan hallintaan Ranskan uskonsodissa, ja lopulta vuonna 1766 siitä tuli osa Ranskaa.
Nähtävyyksiä

Rambervillersin renessanssityylinen kaupungintalo on valmistunut vuonna 1581. Sainte-Libairen kirkko on rakennettu 1400-luvulla. Se on omistettu Lorrainen ensimmäiselle marttyyrille Pyhän Libairelle. Kirkon urut ovat vuodelta 1850, ja ne on luokiteltu historialliseksi monumentiksi. Kaupungissa toimii yhä vuonna 1750 perustettu urkutehdas.
Kaupungintalo
Tour d'Anglemein
Entisen piispanlinnan portin torni
Aiheesta muualla

Kuvia tai muita tiedostoja aiheesta Rambervillers Wikimedia Commonsissa
Rafael Aalto

| Rafael Aalto> Henkilötiedot |
| --- | --- |
Syntynyt: 23. huhtikuuta 1913 Aura
Kuollut: 18. maaliskuuta 1979 (65 vuotta)
Kansalaisuus:   Suomi
Pesäpalloilija
Lempinimi:  Rafu
Seura:  Hämeenlinnan Pallokerho
Sarja:  Pesäpallon B-mestaruus  Pesäpallon Suursarja
 Seurajoukkueuran tilastot kattavat vain kansalliset sarjat, päivitetty 6. elokuuta 2024 
Olavi Rafael ”Rafu” Aalto (23. huhtikuuta 1913 Aura – 18. maaliskuuta 1979) oli suomalainen pesäpalloilija.
Aalto pelasi Hämeenlinnan Pallokerhon pesäpallojoukkueessa, jossa hän voitti B-sarjan mestaruuden 1935 ja Suomen-mestaruuden 1936. Hän harrasti myös painia ja toimi Hämeenlinnan Voimailijain puheenjohtajana sekä muissa seuran tehtävissä. Aallolle on myönnetty Suomen urheilun hopeinen ansioristi.
Saavutukset > Pelaajana

1 SM-kulta: 1936
1 SM-pronssi: 1943
Race Team Manager

Race Team Manager eli RTM on BigBitin vuonna 2014 julkaisema ajopeli. Se on saatavilla iOSille. Pelissä pelaaja perustaa itselleen autourheilutallin ja kuljettajia, tallipäälliköitä ja sponsoreita kehittämällä ja vaihtamalla pelaaja yrittää rakentaa itselleen mahdollisimman hyvän kilpatallin. Pelissä voi laajentaa myös päämajaansa ja ostaa uusia autoja joko pelivaluutalla tai oikealla rahalla. Pelissä on monia oikeita autoja. Kilpailuissa pelaajan täytyy itse suorittaa varikkopysähdykset, kolarien väistöt, blokit ja ohitukset.
Reyen oireyhtymä

Maksa on halkileikkauksessa hieman vaaleampi rasvan kerääntymisen takia
Reyen oireyhtymä on sairaus, joka aiheuttaa maksan ja useiden muiden sisäelinten paksuuntumista ja aivopaineen lisääntymistä. Tämä saattaa johtaa kehitysvammaisuuteen ja jopa kuolemaan. Hengenvaarallista sairautta esiintyy enimmäkseen lapsilla ja nuorilla aikuisilla, mutta myös muut voivat sairastua siihen.
Reyen oireyhtymä voi puhjeta esimerkiksi virustartunnan jälkeen. Vuonna 1963 havaittiin, että aspiriinin käyttö lisää sairastumisen riskiä huomattavasti. Peräti 90 % potilaista oli käyttänyt ennen oireiden alkamista aspiriinia.
Reyen oireyhtymään sairastuu yksi miljoonasta ihmisestä. Barbituraatit ja insuliini auttavat sairauden hoidossa, ja joskus tarvitaan hengityslaitetta.
Reidun Brusletten

| Reidun Brusletten> Norjan kehitysapuministeri |
| --- | --- |
 Willochin hallitus 17. kesäkuuta 1983 – 9. toukokuuta 1986  
Edeltäjä:  virka perustettu
Seuraaja:  Vesla Vetlesen
Henkilötiedot
Syntynyt: 29. marraskuuta 1936 (ikä 87) Oslo, Norja
Ammatti:  opettaja, poliitikko
Tiedot
Puolue:  Kristillinen kansanpuolue
Reidun Brusletten (s. 29. marraskuuta 1936 Oslo) on norjalainen opettaja ja kristillisen kansanpuolueen poliitikko. Hän toimi Norjan ensimmäisenä kehitysapuministerinä 1983–1986.
Aiheesta muualla

Reidun Brusletten Norjan suurkäräjien verkkosivuilla (norjaksi)
Riikka Räisänen

Riikka Räisänen (o.s. Venäläinen; s. 19. helmikuuta 1971 Kotka) on suomalainen toimittaja ja Ylen uutis- ja ajankohtaistoimituksen päätoimittaja. Hän on työskennellyt muun muassa Helsingin Sanomien päätoimittajana. Vuoden 2015 alussa Räisänen aloitti Yleisradiossa Yle Uutisten Yhteiskunta-toimituksen päällikkönä. Hänet nimitettiin 9. tammikuuta 2017 lähtien Ylen uutis- ja ajankohtaistoiminnan päätoimittajaksi. Räisänen oli Helsingin Sanomien päätoimittaja 11. huhtikuuta 2011 – 20. elokuuta 2014. Hän oli tehtävästä äitiyslomalla kesäkuusta 2012 kesäkuuhun 2013. Touko–syyskuussa 2013 Räisänen toimi väliaikaisesti Helsingin Sanomien vastaavana päätoimittajana Mikael Pentikäisen erottua tehtävästä. Ennen päätoimittajan tehtävää Räisänen toimi uutistoimituksen esimiehenä. Aiemmin hän on ollut muun muassa Helsingin Sanomien kaupunkitoimituksen esimies sekä Me Naiset -lehden toimituspäällikkö.
Koulutukseltaan Räisänen on yhteiskuntatieteiden maisteri. Hän opiskeli Tampereen yliopistossa tiedotusoppia, kansainvälistä politiikkaa ja kansantaloustiedettä. Räisänen on myös käynyt Sanoman toimittajakoulun taloustoimittajakurssin vuosina 1998–1999.
Aiheesta muualla

Riikka Venäläinen Naisjohtajat. Keskuskauppakamari. Viitattu 23.9.2017.
Richard Dodds

| Mitalit> Maa:   Yhdistynyt kuningaskunta.Miesten maahockey. Olympialaiset  | Mitalit> Maa:   Yhdistynyt kuningaskunta.Miesten maahockey. Olympialaiset  | Mitalit> Maa:   Yhdistynyt kuningaskunta.Miesten maahockey. Olympialaiset  | Maa:   Yhdistynyt kuningaskunta> Miesten maahockey. |
| --- | --- | --- | --- |
|  Kultaa | Soul 1988 | joukkuekilpailu |  |
|  Pronssia | Los Angeles 1984 | joukkuekilpailu |  |
Richard David Allan Dodds OBE (s. 23. helmikuuta 1959 York) on brittiläinen entinen maahockeypelaaja ja olympiavoittaja. Hän toimi vuoden 1988 kesäolympialaisissa Soulissa lajissa kultaa voittaneen joukkueen kapteenina. Lisäksi hän sai joukkueineen pronssia vuoden 1984 kesäolympialaisissa Los Angelesissa.
Dodds oli mukana saamassa hopeaa maahockeyn maailmanmestaruuskilpailuissa 1986 ja Euroopan-mestaruuskilpailuissa 1987. Hän oli Southgate Hockey Clubin keskikenttäpelaaja, ja hänestä tuli maahockeyuransa ansiosta Brittiläisen imperiumin ritarikunnan upseeri. Hän on myöhemmin työskennellyt kirurgina.
Naisten koulutus teknistieteellisillä aloilla

Prosentuaalinen osuus korkeakoulutuksen insinööri-, valmistus- ja rakennusohjelmiin osallistuvista naisopiskelijoista eri puolilla maailmaa.
Unescon vuoden 2012 datan perusteella Iranissa on maailman eniten naisia insinööriopinnoissa.
Naisten koulutus teknistieteellisillä aloilla (Female education in STEM) käsittää tyttöjen ja aikuisten naisten koulutuksen tieteen, teknologian, tekniikan ja matematiikan aloilla. Vuonna 2017 STEM-alan opiskelijoista 33 prosenttia oli naisia.
Unesco on todennut, että tämä sukupuolten välinen eriarvoisuus johtuu syrjinnästä, puolueellisuudesta, sosiaalisista normeista ja odotuksista, jotka vaikuttavat naisten koulutuksen laatuun ja naisten opiskelemiin aineisiin. Unesco uskoo myös, että enemmän naisia STEM-kentillä auttaisi luomaan kestävää kehitystä.
American Institute of Physicsin mukaan vuonna 1975 naiset saivat yhdysvaltalaisissa fysiikan koulutusohjelmissa 10 prosenttia kandidaatintutkinnoista ja viisi prosenttia tohtorintutkinnoista. Nykyään luvut ovat 20 prosenttia ja 18 prosenttia.
Tyttöjen ja naisten nykyinen asema STEM-koulutuksessa > STEM-koulutuksen yleiset suuntaukset

Sukupuolten väliset erot STEM- koulutuksen osallistumisessa ovat nähtävissä jovarhaiskasvatuksessa ja koulutuksessa luonnontieteiden ja matematiikan alalla, ja  korkeammilla koulutustasoilla ne ovat entistä suurempia. Tytöt näyttävät menettävän kiinnostuksensa STEM-aiheisiin etenkin varhaisen ja myöhäisen nuoruuden (yläasteen aikoihin) välillä. Kiinnostuksen väheneminen vaikuttaa keskiasteen ja korkea-asteen koulutukseen ainevalintoihin. Tällä kulutustasolla kaikista STEM-opiskelijoista maailmanlaajuisesti on naisia 35 %. Tieteenalojen välillä on eroja, naisia on vähiten insinööri-, teollisuus- ja rakennusalalla, luonnontieteessä, matematiikassa ja tilastoissa sekä tieto- ja viestintätekniikassa. Merkittäviä eroja tyttöjen ja naisten osallistumisesta STEM-opintoihin voidaan kuitenkin havaita eri maiden ja alueiden välillä. Tämä viittaa siihen, että yhteisölliset tekijät vaikuttavat tyttöje ja naisten STEM-alojen valintaan. Naiset lopettavat/vaihtavat STEM-tieteenalat miehiä useammin korkeakouluopiskelun aikana, siirtyessään työelämään ja jopa uransa aikana.
Tyttöjen ja naisten nykyinen asema STEM-koulutuksessa > Oppimistulokset STEM-koulutuksessa

Tiedot sukupuolten eroista oppimistuloksissa ovat vaikeaselkoisia. Tulokset riippuvat siitä mitä mitataan (esim. mitataanko tiedon hankkimista vai soveltamista), opiskelijoiden koulutustasosta/iästä ja maantieteellisestä sijainnista. Kaiken kaikkiaan naisten osallistuminen STEM-koulutukseen on lisääntynyt, mutta merkittäviä alueellisia eroja on olemassa. Esimerkiksi sikäli kun tietoja on saatavilla: Afrikassa, Latinalaisessa Amerikassa ja Karibialla pojat saavat pääosin tyttöjä parempia tuloksia matematiikassa keskiasteen koulutuksessa. Sitä vastoin arabivaltioissa tytöt suoriutuvat poikia paremmin alkeis-ja keskiasteen kouluissa. Myös oppimistuloksia koskevat tiedot viittaavat siihen, että kansalliset ja alueelliset erot vaikuttavat. Tyttöjen saavutukset näyttävät olevan parempia luonnontieteissä kuin matematiikassa ja tyttöjen menestyessä pistemäärä on jopa kolminkertainen poikiin verrattuna. Tytöt ovat yleensä poikia parempia tietyillä osa-aiheita kuten biologiassa ja kemiassa, mutta ovat heikompia fysiikassa ja geotieteessä.
Kansainvälisen järjestön IEA:n (International Association for the Evaluation of Educational Achievement) TIMSS-arviointien (Trends in International Mathematics and Science Study) mukaan sukupuolten välinen ero luonnontieteissä on pienentynyt merkittävästi keskiasteen koulutuksessa. Arviointiin osallistui 17 maata. Vuonna 2015 14 maassa sukupuolten välillä ei ollut eroa, kun vuonna 1995 vastaava luku oli yksi. Näiden 17 maan ulkopuolelta tietoja on vähän. Poikia suosiva sukupuolten välinen ero on matematiikassa hieman suurempi kuin luonnontieteissä, mutta tyttöjen saavutukset ovat parantuneet tietyissä maissa vaikka alueellista vaihtelua esiintyy. Sukupuolieroja on nähtävissä matematiikan eri alueilla. Tyttöjen saavutukset ylittävät poikien saavutukset esimerkiksi algebran ja geometrian aloilla. Tytöt ovat parempia tiedon hankintaa mittaavissa arvioinneissa kuin tiedon soveltamista mittaavissa arvioinneissa. Tietoja saadaan harvoista maista, kun tietoja kerätään eri aikaväleillä ja erilaisia muuttujia sisältävissä tutkimuksissa. Tiedämme hyvin vähän Saharan eteläpuolisen Afrikan, Keski-Aasian ja Etelä- ja Länsi-Aasian maiden matala- ja keskituloisten maiden tilanteesta, erityisesti mitä tulee keskiasteen koulutukseen.
Tyttöjen ja naisten osallistumiseen ja saavutuksiin STEM-koulutuksessa vaikuttavat tekijät

Unescon mukaan tekijöitä, jotka vaikuttavat tyttöjen ja naisten osallistumiseen, saavutuksiin ja edistymiseen STEM-tutkimuksissa ja urakehityksessä, ovat monimutkaisia ja päällekkäisiä.
Yksilöllinen taso: biologiset tekijät, jotka voivat vaikuttaa yksilöiden kykyihin, taitoihin ja käyttäytymiseen, kuten aivojen rakenne ja toiminta, hormonit, genetiikka ja kognitiiviset piirteet, kuten alueelliset ja kielelliset taidot. Tässä otetaan huomioon myös psykologiset tekijät, kuten itsetehokkuus (kyky uskoa ja tuntea kykyä), kiinnostus ja motivaatio.
Perhe- ja vertaisarvot: vanhempien uskomukset ja odotukset, vanhempien koulutus ja sosioekonominen asema sekä muut kotitaloustekijät sekä vertaisryhmän vaikutukset.
Koulutaso: oppimisympäristön tekijät, mukaan lukien opettajan henkilökohtaiset ominaisuudet, kokemus, uskomukset ja odotukset, opetussuunnitelmat, oppimateriaalit ja resurssit, opetusstrategiat sekä opiskelijan ja opettajan vuorovaikutus, arviointikäytännöt ja yleinen kouluympäristö.
Yhteiskunnallinen taso: sukupuolten tasa-arvoon liittyvät sosiaaliset ja kulttuuriset normit ja sukupuoliroolit tiedotusvälineissä.
Tyttöjen ja naisten osallistumiseen ja saavutuksiin STEM-koulutuksessa vaikuttavat tekijät > Yksilöllinen taso

Kysymys siitä, onko miesten ja naisten kognitiivisten kyvyn välisiä eroja, on jo pitkään ollut tutkijoiden ja tutkijoiden keskustelun aiheena. Joissakin tutkimuksissa ei ole havaittu eroja oppimisen hermomekanismissa sukupuolten välillä.
Kiinnostuksen menetys on ollut tärkein syy tytöille, jotka ovat luopuneet STEM:stä. Jotkut ovat kuitenkin todenneet, että tähän valintaan vaikuttavat voimakkaasti sosialisaatioprosessi ja stereotyyppiset ajatukset sukupuolirooleista. Kaavamaiset käsitykset sukupuolesta vihjaavat siihen, että STEM-tutkimukset ja urat ovat miesten alueita. Nämä käsitykset voivat vaikuttaa kielteisesti tyttöjen kiinnostukseen, sitoutumiseen ja saavutuksiin STEM-alaloilla ja estää heitä harjoittamasta STEM-uraa. Tällaisia kaavamaisuuksia omaksuvilla tytöillä on alhaisempi itsetehokkuus ja luottamus omaan kykyynsä kuin pojilla. Itsetehokkuus vaikuttaa huomattavasti sekä STEM-koulutuksen tuloksiin että STEM-uran pyrkimyksiin. Jotkut tutkimukset ovat osoittaneet, että tytöt näyttävät varttuessaan menettävän kiinnostuksensa STEM-aiheiden suhteen.